Amerika prezidentlərinin Ağ Evdən sonrakı həyatı
Keçmiş prezidentlər təqaüd dövrü geniş fəaliyyət aparır, məhsuldar dövr yaşayır
ABŞ-ın keçmiş prezidenti Corc Buş 2009-cu ildə Ağ Evi tərk edəndən sonra diqqət mərkəzindən itmişdi. Lakin o, keçən il başqa könüllülərlə birlikdə Zambiyada xərçəng xəstəliyinin müalicəsi ilə məşğul olan xəstəxananın bərpasında iştirak etmişdir. Amerikanın başqa prezidentləri kimi cənab Buş öz adı və populyarlığından istifadə edərək, diqqəti mühüm məsələlərə cəlb etməyə çalışır və deyir ki, özünə diqqət çəkmək istəmir: Keçmiş prezidentlərin ictimaiyyətin diqqətini özlərinə cəlb etmək imkanları çox genişdir. Prezident Obama cənab Buş və keçmiş prezident Bill Klintonu 2010-cu ildə Haitidə zələzələdən sonra bərpa səylərinə yardım fonduna rəhbərlik etmək üçün bir araya gətirmişdir. Prezident Barak Obama: ABŞ prezidentləri tarixçisi Riçard Norton Smit bir zaman ölkə liderlərinin sonradan özlərinə aydın fəaliyyət yolu seçməsində çətinlik çəkə bildiyini qeyd edir: Cənab Klinton və keçmiş prezident Corc Herbert Buş 2004-cü ildə fəlakətli sunamidən sonra İndoneziyanı ziyarət etmiş və 2005-ci ildə Katrina qasırğasından sonra maliyyə yardımı kampaniyası aparmışlar. Cənab Klinton prezidentliyi dövründən indiyə qədər diqqət mərkəzində qalmağa davam edir. O, Şimali Koreyanın Amerika məhbuslarını azad etməsi səylərinə qoşulub, 2008-ci ildə həyat yoldaşı Hillari Klintonun prezidentlik uğrunda kampaniyasında iştirak edib və Klinton Qlobal Təşəbbüs fondunu yaradıb. Keçmiş prezident Bill Klinton: Prezident Lindon Conson kitabxanasının direktoru Mark Updeqrov deyir ki, cənab Buş yaşlandıqca yüksək vəzifə tutmaq deyil, şəxsi layihələrlə məşğul olmağa üstünlük verir: Tarixçilər prezidentlikdən sonrakı həyatın indi daha maraqlı olduğunu deyirlər. 1958-ci ilə qədər eks-prezidentlər yalnız təqaüd alırdı, ofis üçün ayrı yer, əlavə işçilər və təzminatdan söhbət belə getmirdi. Tarixçi Smit deyir ki, müasir texnologiyalar prezidentlərlə ictimaiyyət arasında əlaqələrin yaradılmasına kömək edir: Prezident Lindon Conson Kitabxanasının direktoru Mark Updeqrov keçmiş prezidentlərin müxtəlif məsələlərlə məşğul olduğunu deyir: Keçmiş prezident Cimmi Karterin işi daha çox insan hüquqları və demokratiyanın inkişafı məsələləri ilə bağlıdır. O deyir ki, onun maraqları 1981-ci ildə prezidentlik dövrü bitdikdən sonra dəyəişməyib: Keçmiş prezidentlər üçün təqaüd tamamilə başqa məna daşıyır.